**ILTAKOULU RY**

**PÖYTÄKIRJA**

**HALLITUKSEN KOKOUS 5/2016**

**Aika: tiistai 8.3. klo 17.00**

**Paikka: Päätalo C1**

**Paikalla:**

Markus Rahja, puheenjohtaja

Nanni Hiltunen, sihteeri

Saku Pesonen

Johannes Ahvo

Roope Tukia, *poistui ajassa 17.25*

Sunna Mbye

Netta Mäkisalo, *poistui ajassa 18.11*

Tuuli Tomperi

Emilia Tuurala

Henri Niemi

Eetu Tolonen

1. Kokouksen avaaminen

Kokous avataan ajassa 17.05.

1. Kokouksen laillisuus ja päätösvaltaisuus

Kokous todetaan lailliseksi ja päätösvaltaiseksi.

1. Kokouksen pöytäkirjantarkastajien valinta

Valitaan pöytäkirjantarkastajiksi Johannes Ahvo ja Sunna Mbye.

1. Kokouksen esityslistan hyväksyminen

Lisätään kohtaan 13. Tulevat tapahtumat alakohta d. Kv-tutor hakuinfo 14.3. ja g. Muutetaan alakohdan f. Nimeksi IK –lanit. Ryhmäaika verenluovutukseen 24.3. Siirretään kohdat 13. ja 14. kohdiksi 10. ja 11.

1. Ilmoitusasiat ja posti

Kv-tutorhaku alkaa 14.3 ja jatkuu 3.4 asti. Kosmos Buranilta on tullut vuosijuhlakutsu 9.4. pidettäviin juhliin. Iltakoulua lähtee edustamaan Johannes Ahvo, Henri Niemi ja Saku Pesonen. Boomi ry:ltä oli tullut hallitusesittely.

1. Talous
2. taloustilanne

Iltakoulun tilillä on tällä hetkellä 6742,36e.

1. laskut ja korvaukset

Grano Oy, 31,00e. Anti-lehden painatus.

Markus Rahja, 120e, Markus Rahjan ja Roope Tukian Puolue ry:n

vuosijuhlakustannukset.

Markus Rahja, 120e, Markus Rahjan ja Jasmin Assulinin Salus ry:n vuosijuhlakustannukset.

Tuuli Tomperi, 74e, VOO ry:n vuosijuhlamaksu.

Tuuli Tomperi, 86,57e Viiniä Sohvalla – tapahtuman tarjoilut.

Tampere Film Festival ry, 90,00e. Elokuvajuhlien liput.

Päätetään hyväksyä kaikki laskut täysimääräisinä, paitsi vuosijuhlamaksuista korvataan puolet.

Lisäksi maksettu vuoden 2015 hallituksen päätöksellä sekä Julia Villenheimolle ja Elina Järvenpäälle 5,00e korvauksena liian suuresta vuosijuhlamaksusta.

1. Tilikartan muutos

Johannes Ahvo ehdottaa tilikarttaan uusia kohtia: käteiskassassa ylimääräistä ja käteiskassassa puutetta. Ehdotus on tullut edellisen vuoden rahastonhoitajalta, jotta käteiskassassa tapahtuvien heittojen seuraaminen helpottuisi. Tilikartan muutokset hyväksytään.

1. Uusien jäsenten hyväksyminen

Uudeksi jäseneksi hyväksytään Saara Viitanen.

1. Kevätkokous

Kevätkokouksen ajankohdaksi päätetään tiistai 12.4. klo 18.00.

1. Työelämä- ja alumnitoiminta

Roope Tukia ja Markus Rahja osallistuvat vuosikokoukseen 17.3.

1. Varainhankinta

Mainoksia fuksikirjeisiin ja järjestöyhteistyötä haetaan. Pubi-, baari- ja YKA- sopimusosien palautuessa lähetetään laskut yhteistyörahoituksesta. Haalarimerkkitarjouksia odotellaan. Päätetään myös tilata vappuviikko-haalarimerkki. Neuvotellaan ulkoministeriön kanssa bannerimainoksen jatkosta.

*Roope Tukia poistuu ajassa 17.25*

1. Menneet tapahtumat
2. Tampere Peace Perspectives + Peace Out 26.2.

Tampere Peace Perspectives:ssä oli kuusi opiskelijapuhujaa ja kaksi pääpuhujaa. Esitykset olivat laadukkaita, tapahtuma keräsi 53 kuuntelijaa. Tapahtumaa jatketaan ensi vuonna. Myös Peace Out oli onnistunut tapahtuma, joka keräsi noin 50 osallistujaa, eniten TIPSY:n jäseniä. Ensimmäinen kolmesta "sopimusbileestä" Doriksen kanssa hoidettu tällä tapahtumalla.

1. Huminat 3.3.

Erittäin onnistunut tapahtuma. Epävirallisen lippulaskennan mukaan myytyjä lippuja noin 350 kappaletta. Tapahtumaa suunnitellaan toteutettavaksi myös syksyllä, todennäköisesti perioditauolla."Huminat"-nimeä pyritään myös vahvistamaan omana brändinään ja mainostusta lisätään.

1. Viiniä Sohvalla 7.3.

H-kadulla oli vieraana oli Matti Apunen. Tapahtuma oli reilun kahden tunnin mittainen ja Joel Linnainmäki toimi keskustelun ohjaajana. Osallistujamäärä oli rajoitettu 30 ja se tuli täyteen. Tapahtumaa tullaan jatkamaan tulevaisuudessa.

1. Tulevat tapahtumat
2. Filmifestivaali-excu 9.3.

Liput tapahtumaan on hankittu. Lähtö on Plevnan edestä klo 17.45.

1. Talviolympialaiset 10.3.

Kuusi joukkuetta on ilmoittautunut ja lisää joukkueita on oletettavasti tulossa. Tapahtumaa mainostetaan vielä muille ainejärjestöille.

1. Opintosuuntainfo 14.3.

Kandi/maisteri- info opintosuuntiin hakemisesta Paavo Koli- salissa Pinni A:ssa. Paikalle tulevat JKK:n Heli Tontti, sekä politiikan tutkimuksesta Hanna Ojanen sekä Tarja Seppä.

1. Kv-tutor hakuinfo 14.3.

Maanantaina JKY kokoontuu Klubi 57:ssa. Tutoreita ja vaihtareita tulee puhumaan. Tarjolla on pizzaa. Hyväksytään tapahtuman budjetiksi 20e.

1. Drunken Sailor –sitsit 16.3.

Ilmoittautuneita tällä hetkellä 72. Ilmoittautuneista iso osa on iltakoululaisia, interaktiolaisia on osa. TIPSY ei osallistu tapahtumaan. Tapahtumaan pyritään saamaan kolmas ainejärjestö. Päätetään tapahtuman budjetiksi 700e.

1. IK –lanit 17.3.

Järjestetään näillä näkymin I-kadulla. Eetu Tulonen ehdottaa hankittavaksi palkinnoksi sixpackin ES:ää. Päätetään tapahtuman budjetiksi 13e palkintoa varten.

1. Olutpanimoeksku + Pubivisa 22.3.

Pyynikin panimo ja Mallashovi ovat varattuina excua varten. 25 ihmistä mahtuu mukaan. Osallistumismaksu on 10e. Tapahtuman budjetiksi päätetään 20e pubivisan palkinnoiksi.

1. Ryhmäaika verenluovutukseen 24.3.

Ryhmäajalle mahtuu maksimissaan 10 henkilöä.

1. Työelämäexcu Helsinkiin 7.4.

Helsingin excursion kohteet vierailujärjestyksessä: Sosiaali- ja terveysministeriö, EK, Viestintätoimisto Kreab. Hyväksytään korvattavaksi matkakuluja 5e per osallistuja.

1. Lavatanssibileet 14.4.

Ei uutta ilmoitettavaa. Tapahtumavastaavat hoitavat asiaa.

1. Muut tulevat tapahtumat

POP-päivien ajankohdaksi on pohdittu 14.–15.10. Päätetään perustaa POP-päivien toimikunta, jonka puheenjohtajaksi päätetään Markus Rahja. Ensimmäinen kokous pidetään 22.3. klo 14.00.

*Netta Mäkisalo poistuu ajassa 18.11.*

1. Koulutuspolitiikka

Jasmin Assulin ja Markus Rahja olivat 24.3 Tamyn Koo-illassa ja T3- keskustelutilaisuudessa, kuuntelemassa ja edustamassa Iltakoulua. Tamyn koulutuspoliittinen asiantuntija kertoi T3- hankkeen viimeaikaisista tapahtumista, kehityksistä ja vastasi kysymyksiin. Jasmin Assulin toimi opiskelijaedustajana politiikan tutkimuksen johtoryhmän kokouksessa 29.2, jossa keskusteltiin Ällästikku-rahan käytöstä tulevan opetuksen suunnittelun käynnistyksestä opiskelijapalautteesta, tuntiopetusrahasta, sekä opiskelijamääristä opintosuunnissa. Jasmin Assulin oli edustamassa myös 7.3. kansainvälisen politiikan opetusohjelman laadintaa käsittelevässä kokouksessa, jossa suunniteltiin seuraavan vuoden kursseja.

1. Kulttuuri

Interaktion kanssa järjestetään pubiryömintä 27.4. Vuosijuhlanauhojen tilaus on vielä kesken ja sitä jarruttaa tilauksen pieni koko.

1. Liikunta

Työväen ampujien pelipaitoja on tarkoitus tilata 15 yleiseen käyttöön. Paitoihin tulee sekä Iltakoulun että Työväen ampujien logo. Yksi tarjous on lähetetty ja sille odotetaan vastausta. Jussi Kankaanpäältä on saatu epävirallinen tarjous XXL -sportista hintaan 10e/paita, ilman painatuksia.

1. Ainejärjestötila ja tutorointi

Kaikille tuutoreiksi valituille on ilmoitettu ja yhteinen Facebook -ryhmä perustettu. Ensimmäinen tuutorimiitti järjestetään tässä kuussa. Kalle Aro on rekrytoitu pullaparoniksi aj-tilaan. Päätetään korvata Kalle Arolle 55e kulukorvauksia, jolloin hän sitoutuu leipomaan seuraaviksi kymmeneksi tiistaiksi pullaa aj-tilaan. Lisäksi päätetään tehdä juhlallinen pullaparoni haalarimerkki. Tamyn ainejärjestövaliokunta on palkinnut Iltakoulun 20e lahjakortilla Ruohonjuureen. Päätetään käyttää lahjakortti aj-tilan viihtyvyyden parantamiseksi.

1. Tiedotus

Keskustelua Apollonin uudelleenherättämisestä jatketaan. Päätetään hankkia Iltakoululle roll up. Budjetiksi päätetään 122,64e. Tiedotusvastaava hankkii roll upin.

1. Valmennuskurssi

Valmennuskurssille on 19 ilmoittautunutta ja 4 materiaalipakettia. Päätetään muuttaa palkkausta siten, että maksetaan 1500e valmennuskurssinopettajalle suoraan.

1. Muut esille tulevat asiat

Iltakoulun uudet logot löytyvät drivesta.

1. Seuraavan kokouksen ajankohta

Päätetään seuraavan kokouksen ajankohdaksi 29.3. klo 13.00.

1. Kokouksen päättäminen

Kokous päätetään ajassa 19.03.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Markus Rahja, puheenjohtaja Nanni Hiltunen, sihteeri

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sunna Mbye, pöytäkirjantarkastaja Johannes Ahvo, pöytäkirjantarkastaja